HR 8832

Den HR 8832 (oder HD 219134) ass en orangen Haaptreiestär mat der Spektralklass K am Stärebild Cassiopeia. Hie läit ongeféier 21,35 Liichtjoer vun eiser Sonn ewech. De Stär huet e Planéitesystem mat véier nogewisenen Exoplanéiten.

Mat enger visueller Hellegkeet vun der 6. Gréisst ass den HR 8832 bei däischterem Himmel ouni Mound a Liichtverschmotzung och mat bloussem A ze gesinn. Hie steet ëstlech vum groussem Himmels-W, deen duerch d'Haaptstäre vum Stärebild Cassiopeia geformt gëtt.

 Eegenschaften 
Den HR 8832 ass méi kleng an huet manner Mass wéi eis Sonn an huet ongeféier 80% vun der Sonnemass respektiv vum Sonneradius.

 Planéitesystem 
Den 30. Juli 2015 hat en Astronomenteam d'Entdeckung vu véier Exoplanéiten ëm den HR 8832 op Grondlag vu Miessdate vum Spektrograph HARPS-N um Telescopio Nazionale Galileo op La Palma publizéiert. De Stär war mat Hëllef vun der Radialvitessmethod endeckt ginn. De bannenzege Planéit, HD 219134 b, zitt, vun der Äerd aus gesinn, direkt viru sengem Stär HR 8832 laanscht. Hie konnt dofir mam Spitzer-Weltraumteleskop och mat der Transitmethod nogewisen a bestätegt ginn. Den HD 219134 b ass bis elo dee sonnennoosten entdeckten Exoplanéit, bei deem eng Transitobservatioun méiglech ass. Hien huet ongeféier den 1,6-fachen Äerdradius an ongeféier déi 4,5-fach Äerdmass. Duerch déi bekannt Date vum Radius a klengste Mass huet sech d'Dicht vum Planéit op ongeféier 5,89 cm3 schätze gelooss, woumat den HD 219134 b als Gestengsplanéit anzeklasséieren ass.

Déi zwéi follgend Planéiten hu jee déi 2,7-fach respektiv 8,7-fach Äerdmass a kreesen och zimmlech no ëm hire Stär. Méi wäit ewech ass nach e masseräiche Planéit nogewise ginn, deen ongeféier 20% vun der Jupitermass huet.

+Planéitesystem vum HR 8832 (HD 219134) Planéit(no Distanz vum Stär) Entdeckung(Joer) Mass(an M) Radius(an ) Ëmlafzäit(an Deeg) Grouss Hallefachs(an AE) Exzentrizitéit HD 219134 b 2015 4,46 ± 0,47 1,606 ± 0,086 3,0937 ± 0,0004 0,0382 ± 0,0003 0,0+0,13−0,0 HD 219134 c 2015 2,67 ± 0,59 — 6,765 ± 0,005 0,064 ± 0,001 0,0+0,26−0,0 HD 219134 d 2015 8,67 ± 1,14 — 46,78 ± 0,16 0,234 ± 0,002 0,32 ± 0,14 HD 219134 e 2015 62 ± 6 — 1190+379−34 2,14+0,43−0,02 0,27 ± 0,11

 Kuckt och 

 Lëscht vun Exoplanéiten

Kategorie:Stäre 5. Gréisst a méi däischter
Kategorie:Stäre mat Exoplanéiten
Kategorie:Stärebild Cassiopeia
Kategorie:Haaptreiestären